
ئۇيغۇرسوفت ئىملا لۇغىتى

قىسقىچە چۈشەندۈرۈش

ئۇيغۇر تىلىنىڭ سۆز بايلىقى مول، گىرامماتىكىلىق قائىدىلىرى مۇكەممەل، ئۇزۇن تارىخقا ئىگە مۇھىم تىللارنىڭ بىرى. بۈگۈنكى كۈندە ئۇيغۇر تىلى يەنە ھەرقايسى ئېلېكتىرون ساھەلىرىدىمۇ كەڭ قوللاشقا ئېرىشىپ، مۇھىم رول ئويناپ كېلىۋاتىدۇ. ئۇيغۇر تىلىنىڭ ئىملا قائىدىلىرىنى ئۆگىنىش، توغرا ئىملانى كەڭ ئومۇملاشتۇرۇش مۇھىم ئەھمىيەتكە ئىگە.

بۇ لۇغەتكە «ھازىرقى زامان ئۇيغۇر ئەدەبىي تىلى»دىكى تۈپ سۆز، ياسالما سۆز، تۇراقلىق بىرىكمىلەر، ھۈنەر-كەسىپ ئاتالغۇلىرى ۋە يەر-جاي ناملىرى تولۇقلاپ كىرگۈزۈلدى. ئومۇمىي سۆزلۈك مىقدارى 78 مىڭدىن ئاشىدىغان بولۇپ، ئۇيغۇر تىلىدىكى سۆز-ئىبارىلەرنىڭ توغرا ئىملاسىنى ئۆگىنىشىڭىزگە ياردەم بېرەلەيدۇ.



ئىشلىتىش ئۇسۇلى

مەزكۇر يۇمشاق دېتال پۈتۈنلەي يېشىل ھالەتتە لايىھەلەنگەن بولۇپ، لۇغەت كۆچۈرۈلگەن ئورۇندىن IMLA.EXE نى قوش چەكسىڭىزلا قوزغىلىدۇ.

ئىزدەش رامكىسىغا خالىغان سۆزنى كىرگۈزۈپ ئىزدەش كۇنۇپكىسىنى باسسىڭىز، بۇ سۆزنىڭ توغرا ئىملاسىنى تەكشۈرەلەيسىز. ئەگەر ئىزدەش نەتىجىسىدە بۇ سۆز تېپىلسا، ئىملاسى توغرا بولىدۇ. چەت تىلىدىن تىلىمىزغا كىرىپ ئومۇملاشقان سۆزلەرنىڭ ئىملاسىنى تەكشۈرمەكچى بولسىڭىز، بۇ سۆزنىڭ مەلۇم بىر بۆلىكى (بىر ياكى بىرنەچچە ھەرپ)نى كىرگۈزسىڭىزمۇ بولىدۇ.

مەسىلەن: «ئېللىپىس»نى ئىزدىمەكچى، «ئېل»دىن ياكى «ئىل»دىن باشلىنىدىغانلىقىنى بىلەلمىدىڭىز، لېكىن بۇ سۆزنىڭ «للىپ»نى ئۆز ئىچىگە ئالىدىغانلىقىنى بىلسىڭىز، ئىزدەش رامكىسىغا «للىپ»نى كىرگۈزۈپ، ئىزدەش كۇنۇپكىسىنىڭ يېنىدىكى كۇنۇپكىنى بېسىپ، تىزىملىكتىن 包含 (ئۆز ئىچىگە ئېلىش)نى تاللىسىڭىز، ئىزدەش نەتىجىسىگە ماس كېلىدىغان نامزات سۆزلەر كۆرۈنىدۇ. ئۆزىڭىزگە كېرەكلىك بولغان نەتىجىنى باسسىڭىزلا بولىدۇ.

